14 फरवरी को पुलवामा आतंकी हमले का जवाब भारतीय वायुसेना ने जबरदस्त तरीके से दिया है। इस हमले में शहीद हुए जवानों की तेरहवीं से पहले ही नियंत्रण रेखा यानी एलओसी को पारकर भारतीय वायुसेना ने आतंकी कैंप को धवस्त कर दिया। ऐसा कहा जा रहा है कि वायुसेना के विमान ने इसके लिए एक हजार किलोग्राम के बम का सहारा लिया है और उसे आतंकी कैंप पर गिराया है। इतना बड़े कदम को यदि हम दूसरी सर्जिकल स्ट्राइक का नाम दें तो गलत नहीं होगा।

एएनआई ने भारतीय वायुसेना के सूत्रों के हवालों से इस बात की जानकारी दी है कि 26 फरवरी की तड़के भारतीय लड़ाकू विमान मिराज 2000 के एक समूह ने नियंत्रण रेखा क्रोस कर पाकिस्तान अधिकृत कश्मीर में आतंकी कैंप पर जबरदस्त बमबारी की है और उसे पूरी तरह से तबाह कर दिया है। इसमें 1000 किलों बम को आतंकी कैंप पर गिराया गया है। इस अभियान के अंदर हमारे भारत के 12 मिराज विमानों ने पार्ट लिया था। भारतीय सेना द्वारा ऐसा दावा किया जा रहा है कि इस हमले के अंदर 300 आतंकवादी मारे गए हैं। वहीं, सरकारी सूत्रों के मुताबिक मिराज 2000 ने पाकिस्तानी आतंकवादी कैंप पर कुल 6 बम गिराए हैं।

पाकिस्तानी सेना के डीजी आईएसपीआर आसिफ गफूर ने भारतीय सेना को लेकर कुछ वक्त पहले कहा था कि भारतीय सेना का विमान नियंत्रण रेखा को पार करके पीओके में घुस गया था। जिसका पाकिस्तानी सेना ने मुंहतोड़ जवाब दिया और भारतीय वायुसेना को वापस जाना पड़ा। ऐसे में भारतीय वायुसेना के इस बड़े कदम से क्या अब बंद हो जाएगी आसिफ गफूर की बोलती बंद।

अपने ट्वीट में गफूर ने लिखा था,’ भारतीय वायुसेना द्वारा नियंत्रण रेखा का उल्लंघन किया जा रहा है। ऐसे में पाकिस्तान ने इसका तुरंत जवाब दिया। भारतीय विमान वापस लौटे। इसको लेकर अभी ज्यादा सूचनाएं जुटाई जा रही है। इसके साथ ही उन्होंने अपने दूसरे ट्विट में लिखा था कि भारतीय विमाने ने मुजफ्फराबाद क्षेत्र में घुसपैठ की है। पाकिस्तान वायुसेना ने समय रहते ही प्रभावी कार्रवाई की जिसके चलते भारतीय वायुसेना को वापस लौटना पड़ा। किसी भी तरह का कोई नकुसान या फिर हताहत नहीं हुई है।आपको बताते चलें कि पुलवामा हमाले में भारतीय सेना के कई जवान शहीद हुए थे। पूरे भारत में इस हमले की कड़ी निंदा की गई थी।

हमले से बौखलाया पाकिस्तान

पाक विदेश मंत्री कुरैशी ने इसके बाद आपात बैठक बुलाई है। मिराज के हमले को रोकने के लिए पाकिस्तान की तरफ से F 16 विमान भेज दिए गए हैं। यह तक की पाकिस्तान के पीएम इमरान खान ने इस समय एक बड़ी बैठक बुलाई है।

भारत ने ऐसे दिया करारा जवाब

इस मामले में विदेश सचिव की प्रेस कॉन्फ्रेंस में विजय गोखले ने कहा कि 14 फरवरी को पाकिस्तान में मौजूदद आतंकी संगठन जैश-ए-मोहम्मद ने पुलवामा में हमला किया था, जिसमें 40 जवान शहीद हो गए थे। इतना ही नहीं पठानकोट में भी जैश की तरफ से आतंकी अटैक किया था। पाकिस्तान हमेशा से ही इन संगठनों की अपने देश में होने की मौजूदगी से मना करता रहा।

पाकिस्तान को इस मामले में कई बार सबूत भी सौंपे गए लेकिन उन्होंने कोई सख्त कार्रवाई नहीं की। ऐसे में पाकिस्तान के इस रैवेय को देखते हुए हमने एक कदम उठाने की रणनीति तैयार की। सुबह बालाकोट में आज के दिन एयर स्ट्राइक की गई है, जिसके अंदर जैश के कमांडर के साथ-साथ कई आतंकियों को मार गिराया गया है। यह एक तरह की असैन्य कार्रवाई थी जिसमें आतंकी संगठनों को निशाने पर लिया गया है।

दिल्ली में बढ़ा दी गई सुरक्षा

भारतीय वायु सेना द्वारा एयर स्ट्राइक करने के बाद अब राजधानी की सुरक्षा बढ़ा दी गई है। इसी के चलते दिल्ली के लुटियंस इलाके में अलर्ट जारी कर दिया गया है। साथ ही एयरपोर्ट पर भी हाई अलर्ट कर जारी किया गया है।

यहां देखिए टीवी की दुनिया से जुड़ी हुई खबरें…